**Egy hét maradt a felügyeleti díj bevallására**

**Május 31-ig kell beadniuk az élelmiszerlánc szereplőknek a felügyeleti díj bevallást. Az elektronikus bevallási felület a** [**www.nebih.gov.hu**](http://www.nebih.gov.hu) **oldal E-ügyintézés menüpontjában érhető el.**

A bevallás alapján megállapított felügyeleti díjat két egyenlő részletben, 2017. július 31-ig, valamint 2018. január 31-ig kell megfizetniük az érintetteknek a NÉBIH **10032000-00289782-30006016** számú elkülönített fizetési számlájára. Az átutaláshoz szükséges pénzügyi bizonylatokat a bevallási határidő lejárta után, tehát legkorábban június 1-jétől lehet majd letölteni az elektronikus felületről.

A bevallások határidőn túli elkészítése vagy elmaradása esetén az élelmiszerlánc szereplőkkel szemben késedelmi pótlékot vagy mulasztási bírságot szabhat ki a hatóság.

A bevallással kapcsolatos további részletek a [hivatal honlapján](http://portal.nebih.gov.hu/hu/web/guest/-/az-elelmiszerlanc-felugyeleti-dij-megfizetese) érhetőek el, míg a felmerülő kérdésekkel a NÉBIH Felügyeleti díj ügyfélszolgálatához fordulhatnak az érdeklődők a [felugyeletidij@nebih.gov.hu](mailto:felugyeletidij@nebih.gov.hu) e-mail címen vagy a 06-1/336-9024-es telefonszámon.

2017. május 24.

Nemzeti Élelmiszerlánc-biztonsági Hivatal